
Π ΕΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 12,00 στρεμ. στη θέση 
«Δερβένι» ή «Εθνικό» περιφέρειας Κοιν/τας Καμι- 
νΐων του Νομού ΑχαΤας . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης των πολεοδομικών 
ενοτήτων « Ανω Κάμε νικία» (Π.Ε. 1) και «Ιμαρέτ» 
(Π.Ε2) του Δήμου Σερρών (Ν. Σερρών) και τροπο¬ 
ποίηση του εγκεκριμένου ρυμοτομικού σχεδίου σε 
συνεχόμενη περιοχή του ίδιου Δήμου .. 2 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Ζα/4040 ( 1 ) 

Κήρυξη αναδασωτέας έκτασης 12,00 στρεμ. στη θέση 
«Δερβένι» ή «Εθνικό» περιφέρειας Κοιν/τας Καμινίων 
του Νομού ΑχαΤας. 

Ο ΠΕΡ/ΚΟΣ Δ/ΝΤΗΣ Ν. ΑΧΑΪΑΣ 
Έχοντας υπόψη: 

1. Το όρθρο 117 παρ. 3 του Συντ/τος της χώρας. 

2. Τις διατάξεις του Ν 3200/55 περί διοικητικής αποκέ¬ 
ντρωσης όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

3. Τις διατάξεις του Ν. 998/1979 «περί προστασίας των 
Δασών κ.λπ.», και ειδικότερα: 

α) Του άρθρου 41 παρ. 1. 


β) Του άρθρου 38 παρ. 1. 

V) Του άρθρου 70 παρ. 3 Ν. 998/1979 όπως συμπληρώ¬ 
θηκε με Ν. 2040/92. 

4. Τις διαταγές του Υπουργείου Γεωργίας: 

α) 160417/1180/8.7.1980. 

β) 182447/3049/24.9.1980. 

5. Τις διατάξεις του Ν. 2218/1994 «περί Νομαρχιακής 
Αυτοδιοίκησης, όπως συμπληρώθηκε με το Νόμο 2240/ 
1994 και τις όμοιες του άρθρου 12 Ν. 2307/1995. 

6. Τις αριθμ. 8856/27.11.95 και Ζα/3986/5.12.95 
προτάσεις του Δασαρχείου Πατρών και της Δ/νσης Δασών 
αντίστοιχα, «περί κηρύξεως αναδασωτέας της αναφερο- 
μένης στο θέμα εκτάσεως» αποφασίζουμε: 

Κηρύσσουμε αναδασωτέα, με σκοπό την αποκατά¬ 
σταση με φυσική αναγέννηση της δασικής βλάστησης, 
που καταστράφηκε από πυρκαγιά που έγινε στις 
15.10.1995 τη δημόσια δασική έκταση αειφύλλων πλατυ- 
φύλλων εμβαδού δώδεκα στρεμμάτων (12 στρεμ.), που 
βρίσκεται στη θέση Δερβένι ή Εθνικό Κοιν/τας Καμινίων 
και προσδιορίζεται από τα στοιχεία ΑΒΓΔΑ όπως φαίνο¬ 
νται στο συνημμένο διάγραμμα, το οποίο αποτελεί αναπό¬ 
σπαστο μέρος της απόφασης αυτής και έχει όρια: 

Ανατολικά: Ιδιωτική Δασική έκταση. 

Δυτικά: Ομοίως. 

Βόρεια: Αγροτικός δρυμός. 

Νότια: Αγροτικές εκτάσεις 

Η παρούσα ισχύει μετά τη δημοσίευσή της στην Κοινό¬ 
τητα Καμινίων σύμφωνα με το άρθρο 37 Ν. 3200/55. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Πάτρα, 5 Δεκεμβρίου 1995 
Ο Περ/κός Δ/ντής 
ΒΑΣ. ΜΑΝΟΛΟΠΟΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πολεοδομικής μελέτης των πολεοδομικών ενο¬ 
τήτων «Άνω ΚαμενΙκια» (Π.Ε. 1) και «Ιμαρέτ» (Π.Ε2) 
του Δήμου Σερρών (Ν. Σερρών) και τροποποίηση του 
εγκεκριμένου ρυμοτομικού σχεδίου σε συνεχόμενη 
περιοχή του Ιδιου Δήμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 1. και 4), 6 (παρ. 1, 
4,5, και 6) και 7 (παρ. 1, 2 και 4), του Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως το άρθρο 6 τροποποιή¬ 
θηκε με την παρ. 2 του άρθρου 8 του Ν. 1512/1985 «Τρο¬ 
ποποίηση και συμπλήρωση πολεοδομικών διατάξεων, 
ρύθμιση συναφών θεμάτων και θεμάτων του Ταμείου Νο¬ 
μικών» (Α' 4). 

2. Τις διατάξεις των άρθρων 1,2,3, 9,11,29 και 70 του 
Ν. Δ/τος της 17.7.1923 «Περί σχεδίων πόλεων κλπ» (Α' 
228) όπως μεταγενέστερα τροποποιήθηκαν και συμπλη¬ 
ρώθηκαν. 

3. Τις διατάξεις των άρθρων 6, 7, 8, 9 και 16 του Ν. 
1577/1985 «Γενικός Οικοδομικός Κανονισμός» (Α' 210) 
όπως τροποποιήθηκαν με το άρθρο 13 (παρ. 1,2, 3) του 
Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδας «ΟΚΧΕ» και άλλες σχετικές διατά¬ 
ξεις (Α' 141) και το άρθρο 1 (παρ. 3, 4)τουΝ. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις» (Α' 91). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α 137), όπως 
αυτό προστέθηκε με το άρθ. 27 Ν. 2081/92 (Α' 154). 

5. Την 85695/4966/6.9.1991 απόφαση του Υπουργού 
Περιβάλλοντος, Χωροταξίας και Δημοσίων Έργων 
«Έγκριση γενικού πολεοδομικού σχεδίου της πόλης των 
Σερρών του δήμου Σερρών (Ν. Σερρών)» (Δ' 704). 

6. Την 74424/4947/3.8.95 απόφαση του Υπουργού 
Περιβάλλοντος, Χωροταξίας και Δημοσίων Έργων «Χαρα¬ 
κτηρισμός ως πυκνοδομημένου τμήματος των πολεοδομι¬ 
κών ενοτήτων «Άνω ΚαμενΙκια» (Π.Ε. 1) και «Ιμαρέτ» (Π.Ε. 

2) του Δήμου Σερρών (Ν. Σερρών). 

7. Τις 1134/1989 και 1043/1992 γνωμοδοτήσεις του 
Δημοτικού Συμβουλίου Σερρών. 

8. Τις 173/ πρακτ. 21 /1993 και 39/πρακτ. 7/1994 γνω¬ 
μοδοτήσεις του Συμβουλίου Χωροταξίας Οικισμού και Πε¬ 
ριβάλλοντος Ν. Σερρών. 

9. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού ή του προϋπολογισμού του οικείου Ο.Τ.Α. 

10. Την 580/1995 γνωμοδότηση του Συμβουλίου της 
Επικρατείας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται το πολεοδομικό σχέδιο των πολεοδομι¬ 
κών ενοτήτων «Άνω ΚαμενΙκια» (Π.Ε. 1) και «Ιμαρέτ» (Π.Ε. 

2) του Δήμου Σερρών (Ν. Σερρών) ως εξής: 
α. Του τμήματος τους που είναι οικισμός προϋφιστόμε- 


νος του έτους 1923 και έχει χαρακτηρισθεί ως πυκνοδο- 
μημένο με την 74424/4947/3.8.1995 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων εγκρίνεται με τις διατάξεις του Ν. δ/τος ·πκ 
17.7.1923. 

β. Των λοιπών τμημάτων τους που είναι αραιοδομημένα 
και αδόμητα με τις διατάξεις του Ν. 1337/1983 και 
γ. Καθορίζονται στις παραπάνω περιοχές (παρ. α και β) 
οικοδομήσιμοι χώροι, οδοί, πεζόδρομοι, χώροι κοινοχρή¬ 
στου πρασίνου, παιδικής χαράς, χώρος παιδικού σταθμού 
- νηπιαγωγείου, σχολείου. 

2. Εγκρίνεται η τροποποίηση του εγκεκριμένου ρυμοτο¬ 
μικού σχεδίου σε συνεχόμενη περιοχή του ίδιου δήμου με 
την κατάργηση οικοδομικών - ρυμοτομικών γραμμών, και 
τον καθορισμό νέων. 

3. Οι παραπάνω ρυθμίσεις των παραγ. 1 και 2 φαίνονται 
στα σχετικά τρία (3) χρωματισμένα πρωτότυπα διαγράμ¬ 
ματα σε κλίμακα 1:1000 που θεωρήθηκαν από τον Προϊ¬ 
στάμενο της Δ/νσης Τοπογραφικών Εφαρμογών με την 
86559/1995 πράξη του και που αντίτυπά τους σε φωτο- 
σμίκρυνση δημοσιεύονται με το παρόν διάταγμα. 

Άρθρο 2 

Εγκρίνεται ο κατωτέρω πολεοδομικός κανονισμός των 
περιοχών των οποίων το πολεοδομικό σχέδιο εγκρίνεται 
με την παρ. 1 β του άρθρου 1 του παρόντος και καθορίζο¬ 
νται οι όροι και περιορισμοί δόμησης της περιοχής της 
οποίας το σχέδιο εγκρίνεται με την παραγρ. Ια. του άρ¬ 
θρου 1 του παρόντος π.δ/τος. 

Άρθρο 3 

1. Στους οικοδομήσιμους χώρους των παραπάνω περιο¬ 
χών που χαρακτηρίζονται στα διαγράμματα του άρθρου 1 
με στοιχείο Κ επιτρέπονται οι χρήσεις πολεοδομικού κέ¬ 
ντρου, όπως προσδιορίζονται με το άρθρο 4 του από 
23.2.1987 Π. δ/τος (Δ 166). 

2. Στους λοιπούς οικοδομήσιμους χώρους επιτρέπονται 
οι χρήσεις αμιγούς κατοικίας όπως προσδιορίζονται με το 
άρθρο 2 του παραπάνω Π, δ/τος. 

Άρθρο 4 

1 Στο πρόσωπο των οικοπέδων οικοδομημένων ή μη 
επιβάλλεται προκήπιο πλάτους δύο (2), τριών (3), τεσσά¬ 
ρων (4), πέντε (5), έξι (6), και δέκα (10) μέτρων και μετα¬ 
βλητό πλάτους μηδέν έως τρία (Ο - 3), μηδέν έως τέσσερα 
(0 - 4) μηδέν έως πέντε (0 - 5) και μηδέν έως έξι (0 - 6) μέ¬ 
τρων όπως φαίνεται στα διαγράμματα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων καθο¬ 
ρίζονται κατά τομείς I και II που φαίνονται στα διαγράμ¬ 
ματα του άρθρου 1, ως εξής: 

Α. Τομέας I 

ι. Ελάχιστο πρόσωπο: δέκα τέσσερα (14) μέτρα. 
Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγουμένης παραγράφου 
θεωρούνται άρτια και οικοδομήσιμα: 

α) Τα οικόπεδα τα οποία κατά τη δημοσίευση του παρό¬ 
ντος διατάγματος έχουν: 

Ελάχιστο πρόσωπο: δώδεκα (12) μ. 

Ελάχιστο εμβαδόν: τριακόσια (300) τ.μ. 

β) Τα οικόπεδα που βρίσκονται στο πυκνοδομημένο 
τμήμα του οικισμού προ του έτους 1923 και το οποία στις 
25.7.1979 ημέρα δημοσίευσης του απο 19.7.1979 Π. 5/ 
τος (Δ’ 401) είχαν: 

Ελάχιστο πρόσωπο: οκτώ (8) μέτρα 
Ελάχιστο εμβαδόν: εκατόν πενήντα (150} τ.μ. 

3. Μέγιστο ποσοστό κάλυψης; εξήντα τοις εκατό (60%) 
της επιφάνειας τους και για τα οικόπεδα που βρίσκονται 
στο πυκνοδομημένο τμήμα του οικισμού προ του έτους 
1923 και έχουν εμβαδόν μικρότερο των 300 τ.μ. εβδομή¬ 
ντα τοις εκατό (70%) της επιφάνειας τους. 

4. Συντελεστής δόμησης: οκτών δέκατα (0,8) και για οι¬ 
κόπεδα εμβαδού μικρότερου των 300 τμ.: ένα (1) εφόσον 
η συνολική επιφάνεια των ορόφων δεν υπερβαίνει τα 240 
τμ. 

Β. Τομέας II 

1. Ελάχιστο πρόσωπο: δέκα τέσσερα (14) μέτρα. 
Ελάχιστο εμβαδόν: τετρακόσια (400) τμ. 

2. Μέγιστο ποσοστό κάλυψης: εξήντα τοις εκατό (60%) 
της επιφάνειας τους. 

3. Συντελεστής δόμησης: οκτώ δέκατα (0.8). 

Γ. Και για τους δύο τομείς I και II ισχύουν και τα παρα¬ 
κάτω: 

1. Επιπλέον των προϋποθέσεων των παραγράφων 1 και 
2 της ενότητας Α και της παραγράφου 1 της ενότητας Β 
απαιτείται όπως στο οικοδομήσιμο τμήμα των οικοπέδων 
εγγράφεται κάτοψη κτιρίου με ελάχιστη επιφάνεια πενή¬ 
ντα (50) τμ. και ελάχιστη πλευρά πέντε (5) μέτρων. 

2. Μέγιστο επιτρεπόμενο ύψος των κτιρίων επτά και 
μισό (7,5) μ. μετρούμενο από το γύρω φυσικό ή τεχνιτά 
διαμορφωμένο έδαφος. 

3. Πάνω από το μέγιστο επιτρεπόμενο ύψος των κτιρίων 
επιβάλλεται η κατασκευή στέγης ύψους 1,50 μ. και κλίσης 
35%. 

4. Απαγορεύεται η κατασκευή κτιρίων επί υποστηλωμά- 
των (ΡΙΙ.ΟΤΙ5). 

Δ. Στους παραπάνω τομείς καθορίζονται ειδικοί όροι και 
περιορισμοί δόμησης ως ακολούθως: 

1. Σε περίπτωση οικοπέδων που παρουσιάζουν κλίση 
κατά την έννοια του βάθους ή του προσώπου το μέγιστο 
επιτρεπόμενο ύψος της οικοδομής δεν δϋναται να υπερ¬ 
βαίνει τα οκτώ (8.00) μ. μετρούμενο από το υψηλότερο 
σημείο του φυσικού ή τεχνιτά διαμορφωμένου εδάφους 
και τα ΙΟμ. μετρούμενο από το χαμηλότερο σημείο του 
γύρω φυσικού ή τεχνιτά διαμορφωμένου εδάφους, ή από 
την στάθμη του πεζοδρομίου εφάσοων η οικοδομή τοπο¬ 
θετείται επί της οικοδομικής γραμμής. 

Σε κάθε περίπτωση όμως η οικοδομή οπωσδήποτε πρέ¬ 
πει να περιορίζεται από το οριζόντιο επίπεδο που διέρχε¬ 
ται οτο ύψος των οκτώ (8.00) μ. το οποίο μετράται στο 
υψηλότερο σημείο του γύρω φυσικού ή τεχνιτά διαμορφω¬ 
μένου εδάφους, δύναται δε να κατασκευάζεται κλιμακωτά 
μετά από έγκριση της Επιτροπής Πολεοδομικού και Αρχι¬ 
τεκτονικού Ελέγχου (ΕΠΑΕ). 

2. Κάθε κτίριο ή εγκατάσταση πρέπει να ελέγχεται από 
την Επιτροπή Πολεοδομικού και Αρχιτεκτονικού Ελέγχου 
ως προς την σχέση και την σύνθεση των όγκων, τις όψεις 
και τα εν γένει ορατά τμήματα του ώστε να ικανοποιεί τις 
απαιτήσεις της αισθητικής, τόσο ως μεμονωμένο κτίριο ή 
εγκατάσταση, όσο και σε σχέση με το οικοδομικό τετρά¬ 
γωνο και το περιβάλλον του, οικιστικό ή φυσικό. 

3. Σε περίπτωση κλιμάκωσης του κτιρίου τα ανισοϋψή 


τμήματα του καλύπτονται με στέγη. 

4. Η στέγη καλύπτεται με κεραμίδια βυζαντινού ή ρω¬ 
μαϊκού τύπου και είναι τουλάχιστον δικλινής. 

Η καταστευή της στέγης δεν είναι υποχρεωτική εάν 
υπάρχει πρόβλεψη και είναι δυνατή ή προσθήκη ορόφου, 
εφόσον δεν εξαντλείται το ύψος και ο συντελεστής δόμη¬ 
σης του οικοπέδου. 

Σε περίπτωση που δεν εξαντλείται ο συντελεστής δό¬ 
μησης και ανεγείρεται άλλη ανεξάρτητη οικοδομή, υπο¬ 
χρεωτικά καλύπτονται με στέγη και οι υπάρχουσες οικο¬ 
δομές εφόσον έχουν ανεγερθεί σύμφωνα με τις διατάξεις 
του παρόντος Π. δ/τος. 

Η στέγη δύναται να κατασκευάζεται με κεκλιμένα επί¬ 
πεδα από οπλισμένο σκυρόδεμα ή με ξύλινο σκελετό ο 
οποίος μπορεί να εδράζεται και πάνω σε πλάκα από οπλι¬ 
σμένο σκυρόδεμα. 

Απαγορεύεται η κατασκευή χώρου κύριας χρήσης (σο¬ 
φίτα) κάτω από τη στέγη. 

Η στέγη μπορεί να προεξέχει από το κτίριο στα σημεία 
που αυτό δεν εφάτεται άλλου κτιρίου ή του ορίου του οικο¬ 
πέδου τουλάχιστον 0,40 μ. και μέχρι 0,80 μ. Η στέγαση 
των παραπάνω προεξοχών πρέπει να γίνεται είτε με κατε¬ 
βασιά της ξύλινης στέγης είτε με την προεξοχή της κεκλι¬ 
μένης πλάκας του οπλισμένου σκυροδέματος. 

Σε περίπτωση κατασκευής δεξαμενής ύδατος ή ηλια¬ 
κών συλλεκτών αυτά τοποθετούνται εντός του σώματος 
της στέγης χωρίς τα δοχεία διαστολής των συλλεκτών να 
εξέχουν από αυτήν. 

5. Επιτρέπεται η κατασκευή προεξοχών (σαχνισιά) με 
τις παρακάτω προϋποθέσεις: 

Το ελάχιστο πλάτος προεξοχής ορίζεται σε 0,40 μέτρα 
και το μέγιστο σε 1,00 μ. 

Μέγιστη επιφάνεια προεξοχής ορίζεται στο 1 /3 της επι¬ 
φάνειας όψης. 

Το κάτω άκρο της προεξοχής πρέπει να απέχει από το 
πεζοδρόμιο ή το φυσικό ή τεχνητά διαμορφωμένο έδαφος 
3 μέτρα τουλάχιστον. 

Απαγορεύεται η κατασκευή στεγασμένων ή μη εξωστών 
πέραν της προεξοχής (σαχνισιάς). 

6. Κατασκευή εξωστών επιτρέπεται με τις παρακάτω 
προϋποθέσεις: 

- Απαγορεύεται η κατασκευή εξωστών στην πρόσοψη 
όταν π απόσταση μεταξύ των εξωστών που βρίσκονται σε 
απέναντι πολύγωνα είναι μικρότερη των 6.00 μ. 

- Το πλάτος των εξωστών στην οικοδομική γραμμή ορί¬ 
ζεται στο 1/10 του πλάτους του δρόμου όπως αυτό ορίζε¬ 
ται στο άρθρο 11 του Ν. 1577/85 και δεν δύναται να είναι 
μεγαλύτερο από 1,50 μ. Σε περίπτωση υποχώρησης της 
οικοδομής από την οικοδομική γραμμή τότε το συνολικό 
πλάτος μπορεί να φτάσει τα 2,00 μ. 

Το πλάτος των εξωστών στις πίσω και πλάγιες όψεις δεν 
δύναται να υπερβεί το 1,50 μ. 

- Απαγορεύεται η κατασκευή συνεχών στεγασμένων ή 
μή εξωστών σε τρεις συνεχόμενες όψεις της οικοδο¬ 
μής· 

- Τα κιγκλιδώματα των εξωστών ξύλινα ή σιδερένια κα¬ 
τασκευάζονται κατά τα παραδοσιακά πρότυπα και σύμ¬ 
φωνα με τις υποδείξεις της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

7. Το μέγιστο πλάτος ημιυπαίθριου χώρου ορίζεται σε 
τέσσερα (4,00) μ. 

8. Για την διαμόρφωση των ακάλυπτων χώρων του οικο- 

πέδου επιτρέπονται μόνον οι αναγκαίες εκσκαφές. 

-Σε περίπτωση κεκλιμένου εδάφους επιτρέπεται η 
διαμόρφωοη του οικοπέδου με αναλημματικούς τοίχους ή 
πρανή μεγίστου ύψους 1,50 μ. Επιτρέπεται παρέκκλιση 
από τα παραπάνω μετά από έγκριση της Επιτροπής Πολε- 
οδομικού και Αρχιτεκτονικού Ελέγχου (ΕΠΑΕ) και μόνον 
σε περιπτώσεις που αυτό κρίνεται αναγκαίο για λόγους τε¬ 
χνικούς ή αισθητικούς. 

9. Η περίφραξη των οικοπέδων πρέπει να κατασκευάζε¬ 
ται σύμφωνα με τις υποδείξεις της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ) ως προς της 
μορφή και το υλικό στις όψεις των κτιρίων. 

10. Επιτρέπεται η τοποθέτηση οποιοσδήποτε επιγρα¬ 
φής μόνο μετά από έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ) ενώ απαγορεύεται η 
τοποθέτηση διαφημιστικών αφισών ή επιγραφών πάνω 
από το μέγιστο επιτρεπόμενο ύψος των κτιρίων. 

11. Επιβάλλεται η εγκατάσταση μιας ομαδικής κεραίας 
ανά κτίριο σε θέση μή εμφανή από τους κοινόχρηστους 
χώρους της πόλης. 

12. Σε περίπτωση προσθηκών καθ’ ύψος σε νομίμως 
υφιστάμενα κτίρια το μέγιστο επιτρεπόμενο ύψος δύναται 
να αυξηθεί κατά 1,00 μ. μετά από έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

13. Νέα κτίρια που ανεγείρονται σε οικόπεδα που έχουν 
κτίρια τα οποία θεωρούνται αξιόλογα, ή συνορεύουν με 
αξιόλογα κτίρια ελέγχονται από την Επιτροπή Πολεοδομι- 
κού και Αρχιτεκτονικού Ελέγχου (ΕΠΑΕ) ως προς την θέση 
και την μορφολογία τους. 

14. Η ανέγερση δημοσίων κτιρίων, ή κτιρίων οργανι¬ 
σμών ή νομικών προσώπων δημοσίου ή ιδιωτικού δικαίου 


κ.λπ. πραγματοποιείται μετά από προέγκριση από την 
Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

15. Κάθε έργο υποδομής και κάθε εργασία που αφορά 
στην διαμόρφωση, τροποποίηση ή ανάδειξη κοινοχρήστων 
χώρων πρέπει να διαμορφώνεται σύμφωνα με τις υποδεί¬ 
ξεις της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

16. Οι παραπάνω διατάξεις ισχύουν και για τις περιπτώ¬ 
σεις προσθηκών σε υφιστάμενα κτίρια, με εναρμόνισή 
τους ως προς τα μορφολογικά στοιχεία και με το υφιστά¬ 
μενο κτίριο. 

17. Η κατεδάφιση οποιουδήποτε κτιρίου της περιοχής 
γίνεται μετά από έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 5 Δεκεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΙ 

ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΟΡΟΤΛΞΙΑΣ ΚΑΙ ΔΗΜ. ΕΡΓΟΝ 

ΚΟΣΤΑΣ ΛΑΛΗΤΉΣ 


-τ 

ΠΟΑΕϋΔΟΜΙΚ Η ΜΕΛΕΤΗ - ΕΠΕΚΤΑΣΗ 

(ΜΟΜΟϊ Ζ ΕΡΡΩΝ 

Δ Η ΓΗΛΟΣ" ΣΕΡΡΩΝ - ΓΕ I ΤΟΝΙΕ Ε ! ανο Κ αΜιν. κ.α- ΙΜ Α« Γ 


ΜΕΛΕΤΗΤΗΣ 

ΔΙΕΥΘΥΝΣΗ 

ΘΕΣΣΑΛΟΝΙΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 
ΡΑΧ 


Καποδιστρϊου 34 
104 32 

22.3211 ΥΡΕΤΘΠ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00 έως 13.00 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 

• ΒΙΒΛΙΟΘΗΚΗ: Σολωυού 51 τηλ.: 52.48.188 

• Για φωτοαντίγραφα παλαιών τευχών στην οδό Σολωμου 51 τηλ.. 52 48 141 

. «Τμήμα πληροφόρησης:Γιο τα δημοσιεύματα των ΦΕΚ Σολωμου 51 τηλ.. 52.25.713 - 82.48.54·/ _ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ; 

Κάθε τεύχος μέχρι 8 σελίδες δ'ρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου π μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Γ ια το Τεύχος Α' 


ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

π) » » » Δελτ. Εμη.& Βιομ. ίδ. 

θ) » » » Αν. Ειδικού Δικαστηρίου 

ι) » » » Α.Ε. &Ε.Π.Ε. 

ια) Γ ια όλα τα Τεύχη εκτός ΤΑΕ-ΕΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


Κωδικός αριθ. κατάθεοης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


ρορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






